CELEX: 32022D0170
Language: sl
Date: 2022-02-08 00:00:00
Title: Sklep Političnega in varnostnega odbora (SZVP) 2022/170 z dne 8. februarja 2022 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa (SZVP) 2020/1072 (EUTM Somalia/1/2022)

9.2.2022   
               
               
                  SL
               
               
                  Uradni list Evropske unije
               
               
                  L 28/17
               
            
         SKLEP POLITIČNEGA IN VARNOSTNEGA ODBORA (SZVP) 2022/170
         z dne 8. februarja 2022
         o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa (SZVP) 2020/1072 (EUTM Somalia/1/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 5 Sklepa,
         ob upoštevanju naslednjega:
         
                     (1)
                  
                  
                     Svet je na podlagi člena 5(1) Sklepa 2010/96/SZVP pooblastil Politični in varnostni odbor (PVO), da v skladu s členom 38 PEU sprejme ustrezne odločitve glede političnega nadzora in strateškega vodenja vojaške misije Evropske unije, ki prispeva k usposabljanju somalskih varnostnih sil (EUTM Somalia), vključno s sklepi o imenovanju naslednjih poveljnikov sil misije EU.
                  
               
                     (2)
                  
                  
                     PVO je 16. julija 2020 sprejel Sklep (SZVP) 2020/1072 (2), s katerim je za poveljnika sil misije EU v EUTM Somalia imenoval brigadnega generala Fabiana ZINZONEJA.
                  
               
                     (3)
                  
                  
                     Italijanski vojaški organi so 18. januarja 2022 predlagali imenovanje brigadnega generala Roberta VIGLIETTE, ki naj bi na mestu poveljnika sil misije EU za EUTM Somalia nasledil brigadnega generala Fabiana ZINZONEJA.
                  
               
                     (4)
                  
                  
                     Vojaški odbor EU se je 21. januarja 2022 dogovoril, da PVO priporoči, naj odobri predlog italijanskih vojaških organov.
                  
               
                     (5)
                  
                  
                     Sprejeti bi bilo treba sklep o imenovanju brigadnega generala Roberta VIGLIETTE, Sklep (SZVP) 2020/1072 pa bi bilo treba razveljaviti.
                  
               
                     (6)
                  
                  
                     V skladu s členom 5 Protokola št. 22 o stališču Danske, ki je priložen PEU in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Brigadni general Roberto VIGLIETTA se z 9. februarjem 2022 imenuje za poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia).
         
         
            Člen 2
            Sklep (SZVP) 2020/1072 se z 9. februarjem 2022 razveljavi.
         
         
            Člen 3
            Ta sklep začne veljati na dan sprejetja.
         
         
            V Bruslju, 8. februarja 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 44, 19.2.2010, str. 16.
         
            (2)  Sklep Političnega in varnostnega odbora (SZVP) 2020/1072 z dne 16. julija 2020 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) in razveljavitvi Sklepa (SZVP) 2019/1264 (EUTM Somalia/1/2020) (OJ L 234, 21.7.2020, str. 18).